Marsha tak fikir lama
PEMBABITAN Marsha Milan Londoh bukan hanya bertumpu dalam nyanyian, malah kini semakin mengharum sebagai juri program nyanyian.Terbaru, Marsha, 38, ditampilkan sebagai juri rancangan realiti terbaru, A Million Voice (AMV) bergandingan dengan dua nama besar dalam bidang nyanyian iaitu Datuk Awie dan Datuk Hattan yang menawarkan hadiah RM1 juta."Program AMV diterbitkan untuk lapan episod dan boleh dikatakan ia sesuatu yang segar untuk penonton kita. Sebelum ini saya pernah jadi juri Suara Viral musim kedua dan ketiga."Tak dinafikan ada juga persoalan kenapa saya dipilih? Tapi penerbit tentu ada alasan sendiri dalam pemilihan. Saya pun ada pengetahuan dalam muzik, belajar muzik."Saya rasa matlamat saya dan dua juri lain adalah sama, mencari pelapis yang boleh mewarnakan lagi industri kita," katanya.Pada masa sama, Marsha juga meluahkan kesyukuran kerana pemilihannya selaku juri program nyanyian diterima baik peminat."Alhamdulillah, setakat ini belum ada lagi netizen yang mempertikaikan pemilihan saya sebagai juri program nyanyian. Syukur saya masih selamat di mata netizen."Menjawab persoalan berkenaan bayaran, ia bukanlah terlalu tinggi melampau tetapi dikira munasabah dengan nama, pengalaman dan ilmu yang saya ada."Tidak ada (bayaran lumayan). Bayaran tahap episod biasa saja. Siapalah saya mahu mengenakan kadar bayaran yang terlalu tinggi. Bayaran Marsha Milan masih munasabah," katanya.Program AMV akan dihoskan oleh Joey Daud. Hadiah bernilai RM1 juta itu merangkumi sebuah kereta elektrik, kontrak rakaman album dan membuat persembahan dalam konsert roadshow selama tiga tahun."Sebaik ditawarkan jadi juri, saya tak fikir lama terus setuju. Dah tentu selain cari pelapis baharu untuk mewarnai industri, saya sendiri nak juga ada platform besar untuk karier."Saya pasti ramai yang tanya bagaimana cara bekerja dengan Datuk Hattan. Dia kalau bekerja lain karakternya, agak mesra. Saya agak rapat dengan dia"Manakala dengan Datuk Awie pula saya segan sikit sebab ini kali pertama saya bekerja sebagai juri bersamanya. Tapi insya-Allah kami boleh capai keserasian bila bekerjasama," katanya.Marsha yang juga aktif dalam lakonan kini tampil menerusi filem aksi Danum yang ditayangkan di pawagam bermula 10 Oktober.Ia berkisarkan berkenaan misteri Lembah Danum yang terletak di Sabah."Saya melakonkan watak sebagai anggota polis. Penggambarannya dah lama dibuat tapi baru ditayangkan. Watak saya memerlukan saya memegang pistol. Untuk babak menembak saja kena buat 20 kali."Memang kekok. Ada anggota polis yang pantau macam mana caranya untuk pegang pistol dengan betul. Ini antara filem yang buka mata saya kerana saya tak pernah bawa watak seperti itu."Apapun saya tak pinggirkan nyanyian dan akan rakam lagu baharu selepas ini. Ikutkan saya dah lama menyanyi cuma orang tak nampak. Sekarang orang dah terima saya sebagai penyanyi yang serius," katanya.Menurutnya, dia tidak akan mengecewakan peminat dan akan menghiburkan mereka dengan hasil karya yang bermutu."Banyak perancangan saya antaranya hasilkan sebuah album kompilasi lagu-lagu yang pernah saya keluarkan dibawah label baru saya Alternate Records."Ia termasuk tiga lagu versi Anugerah Juara Lagu iaitu Darah, Cinta dan Kembali Terang. Selepas itu baru saya siapkan album solo," katanya.